

**R E P U B L I K A H R V A T S K A**

**DUBROVAČKO - NERETVANSKA ŽUPANIJA**

**GRAD DUBROVNIK**

**G r a d o n a č e l n i k**

KLASA: 340-01/18-01/57

URBROJ: 2117/01-01-18-02

U Dubrovniku, 18. lipnja 2018. godine

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 -pročišćeni tekst i 123/17) i članka 41. Statuta Grada Dubrovnika ("Službeni glasnik Grada Dubrovnika" broj: 4/09, 6/10, 3/11, 14/12, 5/13, 6/13 - pročišćeni tekst 9/15, 5/18), gradonačelnik Grada Dubrovnika donio je

**Z A K LJ U Č A K**

1. Utvrđuje se prijedlog teksta Pravilnika o izmjenama i dopunama Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno, te se dostavlja Gradskom vijeću grada Dubrovnika na raspravu i usvajanje.
2. Prijedlog teksta Pravilnika o izmjenama i dopuna Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno čini sastavni dio ovog zaključka.
3. Izvjestitelj o ovom predmetu biti će Marko Miljanić, pročelnik Upravnog odjela za turizam, gospodarstvo i more.

Gradonačelnik:

Mato Franković

DOSTAVITI:

1. Upravnom odjelu za turizam, gospodarstvo i more
2. Upravnom odjelu za poslove gradonačelnika, na znanje
3. Gradsko vijeće Grada Dubrovnika
4. Pismohrana
5. Evidencija

Gradsko vijeće

KLASA:

URBROJ:

Dubrovnik,

Na temelju članka 32. Statuta Grada Dubrovnika (“Službeni glasnik Grada Dubrovnika” 4/09, 6/10, 3/11, 14/12, 5/13, 6/13 – pročišćeni tekst 9/15 i 5/18), Gradsko vijeće Grada Dubrovnika na \_\_\_\_\_\_ sjednici, održanoj \_\_\_\_\_\_\_\_\_\_\_ 2018. godine

**PRAVILNIK**

**o izmjenama i dopunama Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno**

Članak 1.

U članku 6. stavak 1. Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja („Službeni glasnik Grada Dubrovnika“ broj: 14/16) riječi: „Upravnom odjelu za poduzetništvo, turizam i more“ zamjenjuju se s riječima: „Upravnom odjelu za turizam, gospodarstvo i more“.

Članak 6. stavak 2. točka 4. mijenja se i glasi:

4. potvrda fakulteta/srednje škole o upisu u akademsku/školsku godinu za koju se traži subvencija koja nije starija od 30 dana od dana podnošenja zahtjeva.

Članak 2.

U članku 7. Pravilnika riječi: „Upravni odjel za poduzetništvo, turizam i more“ zamjenjuju se s riječima: „Upravni odjel za turizam, gospodarstvo i more“.

Članak 3.

Sve ostale odredbe Pravilnika ostaju neizmijenjene.

Članak 4.

Izmjene i dopune Pravilnika stupaju na snagu osmog dana od dana objave u „Službenom glasniku Grada Dubrovnika“.

Predsjednik Gradskog vijeća:

mr.sc. Marko Potrebica

O b r a z l o ž e nj e

Dana 7. i 8. studenog 2016. godine, KLASA: 340-01/16-01/66, URBROJ: 2117/01-09-16-3, Gradsko vijeće Grada Dubrovnika donijelo je Zaključak o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno.

Točkom 5. predmetnog Zaključka definirano je kako će se uvjeti i način subvencioniranja utvrditi posebnim pravilnikom.

Sukladno navedenom, dana 19. i 21. prosinca 2016. godine, KLASA: 340-01/16-01/66, URBROJ: 2117/01-09-16-6, Gradsko vijeće Grada Dubrovnika donijelo je Pravilnik o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno (dalje: Pravilnik) koji Pravilnik je objavljen u Službenom glasniku Grada Dubrovnika broj: 14/16.

Navedenim Pravilnikom su uređeni uvjeti i postupak za subvencioniranje cijene studentske i srednjoškolske autobusne karte na relaciji Dubrovnik – mjesto studiranja/učenja i obratno.

U praksi se pojavila potreba za izmjenama i dopunama istog, sve radi poboljšanja primjene Pravilnika u praksi, te se sukladno navedenom predlaže slijedeće:

Članak 6. stavak 2. točka 4. Pravilnika mijenja se i dopunjuje na način da je podnositelj zahtjeva dužan dostaviti nadležnom upravnom odjelu potvrdu fakulteta/srednje škole o upisu u akademsku /školsku godinu za koju se traži subvencija, koja nije starija više od 30 dana od dana predaje zahtjeva nadležnom tijelu.

U članku 6. i 7. Pravilnika na mjestima gdje stoji naziv Upravni odjel za poduzetništvo, turizam i more, mijenja se na način da sada stoji Upravni odjel za turizam, gospodarstvo i more, sve sukladno Odluci o ustrojstvu gradske uprave Grada Dubrovnika („Službeni glasnik Grada Dubrovnika broj: 17/17)

Slijedom navedenog, predlaže se donijeti Pravilnik o izmjenama i dopunama Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno.



**R E P U B L I K A H R V A T S K A**

**DUBROVAČKO - NERETVANSKA ŽUPANIJA**

**GRAD DUBROVNIK**

Upravni odjel za turizam, gospodarstvo i more

KLASA: 340-01/18-01/57

URBROJ: 2117/01-02-18-01

U Dubrovniku, 18. lipnja 2018. godine

**GRADONAČELNIK**

**GRADA DUBROVNIKA**

-ovdje-

**Predmet:** Prijedlog zaključka o donošenju Pravilnika o izmjenama i dopunama

Pravilnika o subvencioniranju cijene studentske i srednjoškolske autobusne karte

na relaciji Dubrovnik – mjesto studiranja/učenja i obratno

Dana 7. i 8. studenog 2016. godine, KLASA: 340-01/16-01/66, URBROJ: 2117/01-09-16-3, Gradsko vijeće Grada Dubrovnika donijelo je Zaključak o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno.

Točkom 5. predmetnog Zaključka definirano je kako će se uvjeti i način subvencioniranja utvrditi posebnim pravilnikom.

Dana 19. i 21. prosinca 2016. godine, KLASA: 340-01/16-01/66, URBROJ: 2117/01-09-16-6, Gradsko vijeće Grada Dubrovnika donijelo je Pravilnik o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno (dalje: Pravilnik) objavljen u Službenim glasniku grada Dubrovnika broj: 14/16, kojeg Vam dostavljamo u prilogu.

Navedenim Pravilnikom su uređeni uvjeti i postupak za subvencioniranje cijene studentske i srednjoškolske autobusne karte na relaciji Dubrovnik – mjesto studiranja/učenja i obratno.

U praksi se primjenom Pravilnika pojavila potreba za izmjenama i dopunama istog, stoga se predlaže izmijeniti članak 6. stavak 2. točka 4. Pravilnika na način da je podnositelj zahtjeva dužan dostaviti nadležnom upravnom odjelu potvrdu fakulteta/srednje škole o upisu u akademsku /školsku godinu za koju se traži subvencija, koja nije starija više od 30 dana od dana predaje zahtjeva nadležnom tijelu.

Također, na svim mjestima u Pravilniku gdje stoji Upravni odjel za poduzetništvo, turizam i more, treba sada ispravno stajati Upravni odjel za turizam, gospodarstvo i more, sukladno Odluci o ustrojstvu gradske uprave Grada Dubrovnika („Službeni glasnik Grada Dubrovnika broj: 17/17).

Na temelju prethodno iznesenog, predlaže se gradonačelniku Grada Dubrovnika donijeti slijedeći

**Z A K LJ U Č A K**

1. Utvrđuje se prijedlog teksta Pravilnika o izmjenama i dopunama Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno, te se dostavlja Gradskom vijeću grada Dubrovnika na raspravu i usvajanje.
2. Prijedlog teksta Pravilnika o izmjenama i dopunama Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno čini sastavni dio ovog zaključka.
3. Izvjestitelj o ovom predmetu biti će Marko Miljanić, pročelnik Upravnog odjela za turizam, gospodarstvo i more.

Pročelnik:

Marko Miljanić, univ.spec.oec

PRILOZI:

1. prijedlog teksta Pravilnika o izmjenama i dopunama Pravilnika o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno, uz obrazloženje
2. Pravilnik o subvencioniranju cijene studentske i srednjoškolske autobusne karte na relaciji Dubrovnik – mjesto studiranja/učenja i obratno (Sl. glasnik Grada Dubrovnika br: 14/16)

DOSTAVITI:

1. Naslovu
2. Gradsko vijeće Grada Dubrovnika
3. Pismohrana
4. Evidencija